**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**IZGLĪTĪBAS, KULTŪRAS UN SPORTA JAUTĀJUMU**

**KOMITEJAS SĒDES PROTOKOLS**

Nr.9

2025. gada 16. septembrī

Sēde sasaukta Limbažos, plkst. 13:00

Sēdi atklāj plkst. 13:00

Sēde notiek klātienē un videokonferences režīmā tiešsaistē Webex platformā.

Komitejas sēde ir atklāta.

Sēdē tiek veikts audiovizuāls ieraksts.

**Sēdi vada:** Diāna Zaļupe.

**Sēdi protokolē:** Dace Tauriņa.

**Klātienē sēdē piedalās deputāti:** Sigita Upmale, Andis Zaļaiskalns, Diāna Zaļupe, Edmunds Zeidmanis.

**Attālināti sēdē piedalās deputāti:** Edžus Arums, Roberts Viziņš.

**Klātienē sēdē piedalās:** Artis Ārgalis, Aiga Briede, Antra Kamala, Dina Graviņa, Raimonds Straume, Anna Siliņa-Garklāva, Sanita Strauberga.

**Attālināti sēdē piedalās:** Agris Blumers, Aiga Baslika, Aira Lapkovska, Aiva Miškovska, Anda Timermane, Andris Garklāvs, Baiba Martinsone, Baiba Siktāre, Dace Barone, Dagnis Straubergs, Diāna Gederta, Diāna Remese, Dāvis Melnalksnis, Elēna Brauna, Elīna Indāre, Gita Kārnupe, Gita Zariņa, Guna Indriksone, Ieva Celmiņa, Ilga Tiesnese, Ilze Rubene, Inese Banča, Inga Indriksone, Inga Neimane, Inita Hartmane, Iveta Depere-Ābele, Iveta Puriņa, Izita Kļaviņa, Jana Lāce, Jolanta Ļebedeva, Juris Graudiņš, Jānis Remess, Kaspars Ozoliņš, Katrīna Žibala, Kitija Muceniece, Kristiāna Kauliņa p/a LAUTA, Kristiāna Pamše, Kristīne Pažemecka, Lana Berga – Sedleniece, Liene Berga, Liene Bukne, Limbažu novada pašvaldība, Lāsma Liepiņa, Līva Aizsila Ainažu Ugunsdzēsības muzejs, Raivis Galītis, Rūdolfs Pelēkais, Sintija Zute, Solvita Kukanovska, Sporta skola 2, Staiceles bibliotēka, Valentīna Kukule, Valentīna Ozola, Zane Balode, Ģirts Ieleja, Ģirts Vilciņš.

**Darba kārtība:**

1. Par darba kārtību.
2. Par Limbažu novada pašvaldības iekšējo noteikumu ``Limbažu novada pašvaldības Ētikas kodekss`` apstiprināšanu.
3. Par Limbažu novada pašvaldības Ētikas komisijas nolikuma un sastāva apstiprināšanu.
4. Par projekta "Kultūras piedāvājuma attīstība Limbažu kultūras namā" iesniegšanu.
5. Par konceptuālu atbalstu līdzfinansējuma piešķiršanai pašvaldības projektam “Piedzīvojumu nedēļa”.
6. Par finansējuma piešķiršanu Salacgrīvas vidusskolai skolēnu pavadoņu amata vietu izveidei.
7. Par ieņēmumu no iestādes sniegtajiem maksas pakalpojumiem pārpildes iekļaušanu Vilzēnu tautas nama 2025. gada kultūras pasākumu budžetā.
8. Par ieņēmumu no iestādes sniegtiem maksas pakalpojumiem pārpildes iekļaušanu Staiceles kultūras nama 2025. gada budžetā.
9. (papildu d.k. jaut.) Par Staiceles pirmsskolas izglītības grupu telpu izveidi Staiceles pamatskolā.
10. (papildu d.k. jaut.) Par Alojas pilsētas pirmsskolas izglītības iestādi “Auseklītis”.
11. (papildu d.k. jaut.) Par grozījumiem Limbažu novada pašvaldības 2022. gada 27. janvāra iekšējos noteikumos Nr.3 “Naudas balvas par izciliem sasniegumiem sportā piešķiršanas kārtība”.
12. Informācijas.

**1.**

**Par darba kārtību**

Ziņo Diāna Zaļupe

Iepazinusies ar Izglītības, kultūras un sporta jautājumu komitejas priekšsēdētājas Diānas Zaļupes priekšlikumu apstiprināt sēdes darba kārtību, **atklāti balsojot: PAR** – 6 deputāti (Edžus Arums, Sigita Upmale, Roberts Viziņš, Andis Zaļaiskalns, Diāna Zaļupe, Edmunds Zeidmanis), **PRET –** nav, **ATTURAS –** nav, komiteja **NOLEMJ:**

apstiprināt šādu sēdes darba kārtību:

1. Par darba kārtību.
2. Par Limbažu novada pašvaldības iekšējo noteikumu ``Limbažu novada pašvaldības Ētikas kodekss`` apstiprināšanu.
3. Par Limbažu novada pašvaldības Ētikas komisijas nolikuma un sastāva apstiprināšanu.
4. Par projekta "Kultūras piedāvājuma attīstība Limbažu kultūras namā" iesniegšanu.
5. Par konceptuālu atbalstu līdzfinansējuma piešķiršanai pašvaldības projektam “Piedzīvojumu nedēļa”.
6. Par finansējuma piešķiršanu Salacgrīvas vidusskolai skolēnu pavadoņu amata vietu izveidei.
7. Par ieņēmumu no iestādes sniegtajiem maksas pakalpojumiem pārpildes iekļaušanu Vilzēnu tautas nama 2025. gada kultūras pasākumu budžetā.
8. Par ieņēmumu no iestādes sniegtiem maksas pakalpojumiem pārpildes iekļaušanu Staiceles kultūras nama 2025. gada budžetā.
9. Par Staiceles pirmsskolas izglītības grupu telpu izveidi Staiceles pamatskolā.
10. Par Alojas pilsētas pirmsskolas izglītības iestādi “Auseklītis”.
11. Par grozījumiem Limbažu novada pašvaldības 2022. gada 27. janvāra iekšējos noteikumos Nr.3 “Naudas balvas par izciliem sasniegumiem sportā piešķiršanas kārtība”.
12. Informācijas.

**2.**

**Par Limbažu novada pašvaldības iekšējo noteikumu “Limbažu novada pašvaldības Ētikas kodekss apstiprināšanu**

Ziņo Antra Kamala

Pamatojoties uz Valsts pārvaldes iekārtas likuma 72. panta pirmās daļas 2. punktu un 73. panta pirmās daļas 4. punktu, Pašvaldību likuma 50. panta pirmo daļu, likuma “Par interešu konflikta novēršanu valsts amatpersonu darbībā” 22. pantu, Ministru kabineta 2017. gada 27. oktobra noteikumu Nr. 630 “Noteikumi par iekšējās kontroles sistēmas pamatprasībām korupcijas un interešu konflikta novēršanai publiskas personas institūcijā” 7.4. apakšpunktu, 10. punktu, ņemot vērā Sociālo pakalpojumu un sociālās palīdzības likuma 45. panta trešo daļu, Bāriņtiesu likuma 4. panta trešo daļu, **atklāti balsojot: PAR** – 6 deputāti (Edžus Arums, Sigita Upmale, Roberts Viziņš, Andis Zaļaiskalns, Diāna Zaļupe, Edmunds Zeidmanis), **PRET –** nav, **ATTURAS –** nav, komiteja **NOLEMJ:**

1. Apstiprināt Limbažu novada pašvaldības iekšējos noteikumus Nr. \_\_ “Limbažu novada pašvaldības Ētikas kodekss” (pielikumā).
2. Noteikt, ka Limbažu novada pašvaldības Ētikas kodekss stājas spēkā ar 2025. gada 1. oktobri.
3. Uzdot Limbažu novada pašvaldības Centrālās pārvaldes Sabiedrisko attiecību nodaļai publicēt Limbažu novada pašvaldības Ētikas kodeksu pašvaldības mājaslapā.
4. Uzdot Dokumentu pārvaldības un klientu apkalpošanas nodaļai iepazīstināt Limbažu novada pašvaldības iestāžu vadītājus ar pieņemto lēmumu.
5. Iestāžu vadītājiem nodrošināt attiecīgās iestādes darbinieku iepazīstināšanu ar Limbažu novada pašvaldības Ētikas kodeksu.
6. Kontroli par lēmuma izpildi uzdot Limbažu novada pašvaldības izpilddirektoram.
7. Lēmuma projektu virzīt izskatīšanai Limbažu novada domes sēdē.

**3.**

**Par Limbažu novada pašvaldības Ētikas komisijas nolikuma un sastāva apstiprināšanu**

Ziņo Antra Kamala, debatēs piedalās Sigita Upmale, Diāna Zaļupe, Andis Zaļaiskalns, Artis Ārgalis

Lai nodrošinātu Limbažu novada pašvaldības Ētikas kodeksa normām neatbilstošas rīcības izskatīšanu, mazinātu ētikas normu pārkāpumus, pamatojoties uz Pašvaldību likuma 10. panta pirmās daļas 21. punktu, 53. panta otro daļu un Valsts pārvaldes iekārtas likuma 73. panta pirmās daļas 1. punktu, **atklāti balsojot: PAR** – 6 deputāti (Edžus Arums, Sigita Upmale, Roberts Viziņš, Andis Zaļaiskalns, Diāna Zaļupe, Edmunds Zeidmanis), **PRET –** nav, **ATTURAS –** nav, komiteja **NOLEMJ:**

1. Apstiprināt Limbažu novada pašvaldības Ētikas komisijas nolikumu (pielikumā).
2. Izveidot Limbažu novada pašvaldības Ētikas komisiju šādā sastāvā:
	1. Limbažu novada pašvaldības \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
	2. Limbažu novada pašvaldības \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
	3. Limbažu novada pašvaldības \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
	4. Limbažu novada pašvaldības \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
	5. Limbažu novada pašvaldības \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
3. Uzdot Dokumentu pārvaldības un klientu apkalpošanas nodaļai nodrošināt lēmuma izsniegšanu komisijas locekļiem.
4. Lēmuma projektu virzīt izskatīšanai Limbažu novada domes sēdē.

Limbažu novada pašvaldības Centrālās pārvaldes Dokumentu pārvaldības un klientu apkalpošanas nodaļas vadītāja A. Kamala informē, ka deputāts Dāvis Melnalksnis ir izteicis priekšlikumu Ētikas komisijas sastāvā izvirzīt deputātu Rūdolfu Pelēko. Citi priekšlikumi nav saņemti. Deputāte S. Upmale ierosina virzīt Juridiskās nodaļas vecāko juristi D. Lejnieci. Sēdes vadītāja D. Zaļupe ierosina atstāt papildināšanai līdz domes sēdei galīgā lēmuma pieņemšanai un uzdod sūtīt vēlreiz deputātiem aicinājumu līdz nākamajai otrdienai iesniegt priekšlikumus komisijas sastāvam. Deputāte S. Upmale ierosina apsvērt komisijas sastāvā iekļaut arī laikraksta “Auseklis” redaktori L. Paegli un paskatīties plašāk par kādas biedrības pārstāvjiem. Limbažu novada pašvaldības izpilddirektors A. Ārgalis papildina, ka jautājumus, kurus nevajadzētu skatīt Ētikas komisijā, bet kas skar ierobežotas pieejamības datus, un, kas vairāk tieši saistās ar Bāriņtiesu, tur joprojām tiks piemērota kārtība, ka izpilddirektors izveido operatīvu komisiju uz katru individuālo gadījumu atsevišķi. Deputāte S. Upmale ierosina šo nolikumā atrunāt par bāriņtiesas konkrētu darbinieku rīcībām atsevišķos gadījumus, kad ar izpilddirektora rīkojumu izveido atsevišķu komisiju.

**4.**

**Par projekta “Kultūras piedāvājuma attīstība Limbažu kultūras namā” iesniegšanu**

Ziņo Anna Siliņa-Garklāva, debatēs piedalās Diāna Zaļupe

Centrālā finanšu un līgumu aģentūra līdz šī gada 30. septembrim pieņem projektu iesniegumus Eiropas Savienības kohēzijas politikas programmas 2021.–2027. gadam 4.3.2. specifiskā atbalsta mērķa "Kultūras un tūrisma lomas palielināšana ekonomiskajā attīstībā, sociālajā iekļaušanā un sociālajās inovācijās" konkursā.

Specifiskā atbalsta mērķis ir uz sociālo iekļaušanu orientēta un mērķa grupas vajadzībās balstīta kultūras piedāvājuma veidošana, kas rada pozitīvu ietekmi uz vietējām kopienām, veicina dialogu ar sociāli mazaizsargātām sabiedrības grupām, ar kultūras pakalpojumu starpniecību mazina sociālo nevienlīdzību un stiprina kopienas kultūras identitāti, veicina tūrisma plūsmu palielināšanos un stimulē uzņēmējdarbību, nodarbinātību un jaunu darbavietu radīšanu.

Vienam projektam maksimāli pieejamais Eiropas Reģionālās attīstības fonda (ERAF) līdzfinansējums ir 850 000 EUR, kas nepārsniedz 85% no kopējām projekta izmaksām.

Projekta maksimālais īstenošanas termiņš ir 2029. gada 31. decembris.

Iesaistoties projektā, Limbažu kultūras namā iecerēts īstenot aktivitātes, lai paaugstinātu sociāli mazaizsargāto iedzīvotāju iesaisti kultūras norisēs. Aktivitāšu īstenošanai paredzēts iegādāties nepieciešamo aprīkojumu, kā arī īstenot Limbažu kultūras nama 1. stāva pārbūvi, lai nodrošinātu telpu pieejamību un atbilstību dažādu mērķa grupu vajadzībām.

Limbažu kultūras nama infrastruktūras uzlabošana, kā pasākums Nr. 1, paredzēta Limbažu novada pašvaldības Attīstības programmas 2022.–2028. gadam Investīciju plānā 2025.–2027. gadam.

Iecere īstenot projektu “Kultūras piedāvājuma attīstība Limbažu kultūras namā” izskatīta un akceptēta 2025. gada 9. jūlija Projektu uzraudzības komisijas sanāksmē.

Pamatojoties uz Pašvaldību likuma 4. panta pirmās daļas 5. punktu, 5. pantu, 10. panta pirmās daļas ievaddaļu un Ministru kabineta 2024. gada 17. decembra noteikumiem Nr. 889 “Eiropas Savienības kohēzijas politikas programmas 2021.–2027. gadam 4.3.2. specifiskā atbalsta mērķa "Kultūras un tūrisma lomas palielināšana ekonomiskajā attīstībā, sociālajā iekļaušanā un sociālajās inovācijās" īstenošanas noteikumi”, **atklāti balsojot: PAR** – 5 deputāti (Sigita Upmale, Roberts Viziņš, Andis Zaļaiskalns, Diāna Zaļupe, Edmunds Zeidmanis), **PRET –** nav, **ATTURAS –** 1 deputāts (Edžus Arums), komiteja **NOLEMJ:**

1. Atbalstīt ieceri iesniegt un īstenot projektu “Kultūras piedāvājuma attīstība Limbažu kultūras namā” Eiropas Reģionālās attīstības fonda (turpmāk – ERAF) līdzfinansētā 4.3.2. specifiskā atbalsta mērķa "Kultūras un tūrisma lomas palielināšana ekonomiskajā attīstībā, sociālajā iekļaušanā un sociālajās inovācijās" projektu konkursā.
2. Uzdot Limbažu novada pašvaldības Centrālās pārvaldes Attīstības un projektu nodaļai sadarbībā ar Limbažu kultūras namu sagatavot un līdz 2025. gada 30. septembrim Kohēzijas politikas fondu vadības informācijas sistēmā iesniegt projekta iesniegumu “Kultūras piedāvājuma attīstība Limbažu kultūras namā”.
3. Noteikt Projekta kopējās attiecināmās izmaksas līdz 1 500 000 EUR, no tām ERAF finansējums 850 000 EUR, pašvaldības līdzfinansējums 650 000 EUR.
4. Uzdot Limbažu novada pašvaldības Centrālās pārvaldes Attīstības un projektu nodaļai projekta “Kultūras piedāvājuma attīstība Limbažu kultūras namā” atbalsta gadījumā sagatavot lēmuma projektu par saņemtā atbalsta iekļaušanu Limbažu novada pašvaldības budžetā un līdzfinansējuma piešķiršanu, konkretizējot, no kādiem Limbažu novada pašvaldības budžeta līdzekļiem tas piešķirams.
5. Projekta atbalsta gadījumā Limbažu novada pašvaldības izpilddirektoram ar rīkojumu noteikt projekta vadītāju.
6. Atbildīgo par lēmuma izpildi noteikt Attīstības un projektu nodaļas vadītāju.
7. Kontroli par lēmuma izpildi uzdot veikt Limbažu novada pašvaldības izpilddirektoram.
8. Lēmuma projektu virzīt izskatīšanai Limbažu novada domes sēdē.

Limbažu novada pašvaldības Centrālās pārvaldes Attīstības un projektu nodaļas vadītāja vietniece projektu vadības jautājumos Anna Siliņa-Garklāva informē, ka šorīt ir saņemta kultūras nama būvprojekta tāme, un informē, ka tiks precizētas kopējās projekta izmaksas līdz 2 000 000 EUR, un pašvaldības līdzfinansējums 1 150 000 EUR.

**5.**

**Par konceptuālu atbalstu līdzfinansējuma piešķiršanai pašvaldības projektam** **“Piedzīvojumu nedēļa”**

Ziņo Gita Kārnupe

Limbažu novada pašvaldības Limbažu apvienības pārvaldes Pāles pagasta pakalpojumu sniegšanas centrs lūdz pašvaldību atbalstīt projekta “Piedzīvojumu nedēļa” pieteikuma iesniegšanu Eiropas Lauksaimniecības fonda lauku attīstībai biedrības “Jūrkante” izsludinātajā 2023.-2027. perioda projekta konkursa 5. kārtā “Jauniešu iniciatīvas” ELFLA  intervences “Darbību īstenošana  saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” (LA19) aktivitātē “Kopienu spēcinošas un vietas attīstību sekmējošas iniciatīvas”, kā arī piešķirt līdzfinansējumu 10% apmērā no projekta kopējām izmaksām, kas plānotas 6 000 EUR. Projekta ietvaros plānota jauniešu dienas nometne Pāles pagastā nedēļas garumā ar dažādām izzinošām, sportiskām un radošām aktivitātēm gan dabā, gan telpās. Plānotais dalībnieku skaits ir 30 jaunieši vecumā no 10-17 gadiem.

Projektu iesniegšanas termiņš – no 2025. gada 15. septembra līdz 15. oktobrim.

Pamatojoties uz Pašvaldību likuma 4. panta pirmās daļas 7. un 8. punktu, 5. pantu un 10. panta pirmās daļas ievaddaļu, **atklāti balsojot: PAR** – 6 deputāti (Edžus Arums, Sigita Upmale, Roberts Viziņš, Andis Zaļaiskalns, Diāna Zaļupe, Edmunds Zeidmanis), **PRET –** nav, **ATTURAS –** nav, komiteja **NOLEMJ:**

1. Konceptuāli atbalstīt līdzfinansējuma piešķiršanu pašvaldības projektam “Piedzīvojumu nedēļa” 10% apmērā no projekta kopējām attiecināmām izmaksām, kas sastāda 600 EUR (seši simti *euro*).
2. Uzdot Attīstības un projektu nodaļai projekta “Piedzīvojumu nedēļa” atbalsta gadījumā, pēc to apliecinošu dokumentu saņemšanas Limbažu novada pašvaldībā, sagatavot lēmuma projektu par līdzfinansējuma piešķiršanu, precizējot no kādiem Limbažu novada pašvaldības budžeta līdzekļiem tas piešķirams.
3. Atbildīgo par lēmuma izpildi noteikt Limbažu novada pašvaldības Attīstības un projektu nodaļu.
4. Kontroli par lēmuma izpildi uzdot veikt Limbažu novada pašvaldības izpilddirektoram.
5. Lēmuma projektu virzīt izskatīšanai Limbažu novada domes sēdē.

**6.**

**Par finansējuma piešķiršanu Salacgrīvas vidusskolai skolēnu pavadoņu amata vietu izveidei**

Ziņo Sanita Strauberga, debatēs piedalās Sigita Upmale, Diāna Zaļupe

Skolēnu pavadoņa amata vieta ir būtiski nepieciešama, lai nodrošinātu drošus un kvalitatīvus skolēnu pārvadājumus uz un no izglītības iestādes. Skolēnu pārvadājumu laikā īpaši svarīgi ir garantēt skolēnu drošību, uzraudzību un atbilstošu uzvedību, kā arī nodrošināt palīdzību neparedzētās situācijās. Ņemot vērā pārvadājamo skolēnu vecumu un dažādo vajadzību specifiku, skolēnu pavadonis būtiski atvieglotu šo procesu un palielinātu gan bērnu, gan vecāku drošības sajūtu.

Ņemot vērā iepriekš minēto un faktu, ka Salacgrīvas vidusskolas skolēnu pārvadājumi uz un no izglītības iestādes ikdienā vienlaikus tiek nodrošināti ar diviem transportlīdzekļiem, Salacgrīvas vidusskola lūdz piešķirt finansējumu 3478,00 EUR (trīs tūkstoši četri simti septiņdesmit astoņi *euro*, 00 centi) apmērā divu skolēnu pavadoņu amata vietu izveidei ar darba slodzi 0,55 un 0,45 laika posmā no 2025. gada 1. oktobra līdz 2025. gada 31. decembrim, paredzot finansējumu arī 2026. gada budžetā, lai nodrošinātu pakalpojuma nepārtrauktību.

Ņemot vērā augstāk minēto un pamatojoties uz Pašvaldību likuma 4. panta pirmās daļas 4. punktu, 10. panta pirmās daļas 21. punktu, likuma “Par pašvaldību budžetiem” 30. pantu, **atklāti balsojot: PAR** – 6 deputāti (Edžus Arums, Sigita Upmale, Roberts Viziņš, Andis Zaļaiskalns, Diāna Zaļupe, Edmunds Zeidmanis), **PRET –** nav, **ATTURAS –** nav, komiteja **NOLEMJ:**

1. Piešķirt Salacgrīvas vidusskolai finansējumu 3478,00 EUR (trīs tūkstoši četri simti septiņdesmit astoņi *euro*, 00 centi) apmērā 2 (divu) skolēnu pavadoņu amata vietu izveidei ar darba slodzi 0,55 un 0,45 laika posmā no 2025. gada 1. oktobra līdz 2025. gada 31. decembrim no Limbažu novada pašvaldības budžeta nesadalītā atlikuma.
2. Iekļaut Salacgrīvas vidusskolas 2026. gada budžeta plānā nepieciešamo finansējumu 14 233,00 EUR (četrpadsmit tūkstoši divi simti trīsdesmit trīs *euro*, 00 centi) apmērā 2 (divu) skolēnu pavadoņu amata vietas nodrošināšanai no 2026. gada 1. janvāra līdz 2026. gada 31. decembrim.
3. Atbildīgos par finansējuma iekļaušanu Salacgrīvas vidusskolas budžetā noteikt Finanšu un ekonomikas nodaļas ekonomistus.
4. Atbildīgo par lēmuma izpildi noteikt Salacgrīvas vidusskolas direktori.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

**7.**

**Par ieņēmumu no iestādes sniegtajiem maksas pakalpojumiem pārpildes iekļaušanu Vilzēnu tautas nama 2025. gada kultūras pasākumu budžetā**

Ziņo Aira Lapkovska

Vilzēnu tautas nama plānotajā 2025. gada kultūras pasākumu budžetā - pasākumu kods 420 (Kultūras pasākumi līdz 1500 EUR) ieņēmumi no iestādes sniegtajiem maksas pakalpojumiem pārsniedz iepriekš plānoto ieņēmumu daļu. Lūdzam finanšu līdzekļus 1000,00 EUR (viens tūkstotis *euro* un 00 centi) apmērā novirzīt pasākumu kodos 420 un pasākuma kodā 4252 izmaksu segšanai, summu sadalot sekojoši:

1. Sieviešu vokālā ansambļa “Heihera” 20. dzimšanas dienas svinībām (pasākuma kods 420): 700,00 EUR (septiņi simti *euro* un 00 centi);
2. Gada izskaņas pasākumam (pasākuma kods:4252): 300,00 EUR (trīs simti *euro* un 00 centi).

Pamatojoties uz Pašvaldību likuma 4. panta pirmās daļas 5. punktu un ceturto daļu, 10. panta pirmās daļas ievaddaļu un likuma “Par pašvaldību budžetiem” 30. pantu, **atklāti balsojot: PAR** – 6 deputāti (Edžus Arums, Sigita Upmale, Roberts Viziņš, Andis Zaļaiskalns, Diāna Zaļupe, Edmunds Zeidmanis), **PRET –** nav, **ATTURAS –** nav, komiteja **NOLEMJ:**

1. Iekļaut Vilzēnu tautas nama kultūras pasākumu budžetā 1000,00 EUR maksas pakalpojumu ieņēmumu pārpildi (pasākumu kodos 420 (Kultūras pasākumi līdz 1500 EUR) 700,00 (septiņi simti *euro* un 00 centi) un 4252 (Gada izskaņas pasākums) 300,00 (trīs simti *euro* un 00 centi), izmaksas novirzot:
	1. Sieviešu vokālā ansambļa “Heihera” 20. dzimšanas dienas svinībām (pasākuma kods 420): 700,00 EUR (septiņi simti *euro* un 00 centi);
	2. Gada izskaņas pasākumam (pasākuma kods:4252): 300,00 EUR (trīs simti *euro* un 00 centi).
2. Lēmumā minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos „Par Limbažu novada pašvaldības 2025. gada budžetu””.
3. Atbildīgos par finansējuma iekļaušanu Vilzēnu tautas nama budžetā noteikt Finanšu un ekonomikas nodaļas ekonomistus.
4. Atbildīgo par lēmuma izpildi noteikt Vilzēnu tautas nama vadītāju Airu Lapkovsku.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

**8.**

**Par ieņēmumu no iestādes sniegtajiem maksas pakalpojumiem pasākumu organizēšanai iekļaušanu Staiceles kultūras nama 2025. gada budžetā un finansējuma novirzīšanu mūzikas instrumentu iegādei/remontam**

Ziņo Aiga Baslika, debatēs piedalās Sigita Upmale

Staiceles kultūras nama plānotajā 2025. gada kultūras pasākumu budžetā - pasākumu kods 420 (Kultūras pasākumi līdz 1500 EUR) 408,00 EUR, kods 42981 (Svētā putna “Pivālind” svētki Staicelē) 519,00 EUR, kods 4243 (Vimbu svētki - Sudraba vimba) 280,00 EUR ieņēmumi no iestādes sniegtajiem maksas pakalpojumiem pārsniedz iepriekš plānoto ieņēmumu daļu. Lūdzam finanšu līdzekļus 1206,50 EUR (viens tūkstotis divi simti seši *euro* un 50 centi) apmērā novirzīt mūzikas instrumentu iegādei/remontam kodā 26889.

Pamatojoties uz Pašvaldību likuma 4. panta pirmās daļas 5. punktu un ceturto daļu, 10. panta pirmās daļas ievaddaļu un likuma “Par pašvaldību budžetiem” 30. pantu, **atklāti balsojot: PAR** – 6 deputāti (Edžus Arums, Sigita Upmale, Roberts Viziņš, Andis Zaļaiskalns, Diāna Zaļupe, Edmunds Zeidmanis), **PRET –** nav, **ATTURAS –** nav, komiteja **NOLEMJ:**

1. Iekļaut Staiceles kultūras nama budžetā maksas pakalpojumu ieņēmumu pārpildi 1207,00 EUR (viens tūkstotis divi simti septiņi *euro*, 00 centi), kas veidojusies no pasākumu organizēšanas (420 Kultūras pasākumi līdz 1500 EUR - 408,00 EUR; kods 42981 Svētā putna “Pivālind” svētki Staicelē - 519,00 EUR; kods 4243 Vimbu svētki - Sudraba vimba - 280,00 EUR) novirzot Mūzikas instrumentu iegādei/remontam.
2. Lēmumā minētās izmaiņas iekļaut kārtējās Limbažu novada domes sēdes lēmuma projektā “Grozījumi Limbažu novada pašvaldības domes saistošajos noteikumos “Par Limbažu novada pašvaldības 2025.gada budžetu””.
3. Atbildīgos par finansējuma iekļaušanu Staiceles kultūras nama budžetā noteikt Finanšu un ekonomikas nodaļas ekonomistus.
4. Atbildīgo par lēmuma izpildi noteikt Staiceles kultūras nama vadītāju Aigu Basliku.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

**9.**

**Par Staiceles pirmsskolas izglītības grupu telpu izveidi Staiceles pamatskolā**

Ziņo Artis Ārgalis, debatēs piedalās Diāna Zaļupe

Būvniecības valsts kontroles birojs 2020. gada 17. decembrī pieņēma lēmumu Nr. 33-1.4/2020/314, kura ietvaros konstatēta bīstamība ēkas mehāniskajā stiprībā un stabilitātē, ko radījusi nevienmērīga pamatu sēšanās Pašvaldības ēkai Parka ielā 2, Staicelē, Limbažu novadā.

Limbažu novada dome 2022. gada 28. jūlijā pieņēma lēmumu Nr. 782 “Par Staiceles pamatskolas pirmsskolas grupu telpu rekonstrukciju, Parka ielā 2, Staicelē, Limbažu novadā” (protokols Nr. 11, 42.). Ar šo lēmumu tika atbalstīta iecere uzsākt darbu pie Staiceles pirmsskolas grupu telpu pārbūves esošajā ēkā, Parka lielā 2, Staicelē, Limbažu novadā.

2023. gada 23. jūlijā tika izsludināts Atklāts konkurss elektronisko iepirkumu sistēmā Nr. LNP 2023/117 “Dienas centra ēkas būvprojekta izmaiņu projektēšana Parka ielā 2, Staicelē, Limbažu novadā un autoruzraudzība būvdarbu laikā un ēkas energosertifikāta izstrāde”, kā rezultātā 2023. gada 13. oktobrī noslēgts līgums Nr. 4.10.8/23/27 ar SIA ,,KPB PROJEKTĒTĀJS.LV” par SIA ,,KROKS R” izstrādātā būvprojekta ,,Dienas aprūpes centra pārbūve par izglītības centru Staicelē” izmaiņu projekta izstrādi, ēkas energosertifikāta izstrādi un būvprojekta būvdarbu autoruzraudzību. Tika izstrādāts Staiceles pirmsskolas izglītības iestādes pārbūves būvprojekts (BIS lietas Nr. BIS-BL-752348-8533, turpmāk – Būvprojekts), trīs kārtās: Būves daļas demontāža; Jaunās zāles piebūve, Visas būves iekšējā un ārējā pārbūve.

2025. gada 24. februārī tika izpildīti Būvdarbu uzsākšanas nosacījumi Būvprojekta 1.kārtai “Būves daļas demontāža”, tika veikti demontāžas darbi, un 2025. gada 4. jūnijā ēka tika nodota ekspluatācijā.

Atbilstoši būvprojekta izstrādātāja iesniegtajai Būvprojekta ekonomiskajai sadaļai, 2024. gada cenās, 2. un 3. kārtas indikatīvās būvdarbu izmaksas būtu 2 988 660,30EUR t.sk. PVN.

Pēc Limbažu novada Izglītības pārvaldes rīcībā esošajiem datiem, bērnu skaits uz 2025. gada 1. septembri, kas Staicelē apgūst pirmsskolas izglītības programmu, ir 42 bērni. Jaundzimušo skaits Staiceles pilsētā un pagastā 2023. gadā bija 9 jaundzimušie, 2024. gadā – 7 jaundzimušie, 2025. gadā uz 1. septembri ir 5 jaundzimušie.

Izvērtējot indikatīvās būvdarbu izmaksas ēkai Parka ielā 2, Staicelē, izglītojamo skaitu un jaundzimušo skaita tendenci, kā arī balstoties uz Publiskas personas finanšu līdzekļu un mantas izšķērdēšanas novēršanas likuma 3. panta pirmās daļas 1. punktu, tiek rosināts pielāgot un pārbūvēt telpas divām Staiceles pirmsskolas izglītības grupām Staiceles pamatskolas ēkā Sporta ielā 4, Staicelē, Limbažu novadā.

Ņemot vērā minēto, pamatojoties uz Pašvaldību likuma 4. panta pirmās daļas 4. punktu un 10. panta pirmās daļas 19. un 21. punktu, Izglītības likuma 17. panta pirmo daļu, **atklāti balsojot: PAR** – 6 deputāti (Edžus Arums, Sigita Upmale, Roberts Viziņš, Andis Zaļaiskalns, Diāna Zaļupe, Edmunds Zeidmanis), **PRET –** nav, **ATTURAS –** nav, komiteja **NOLEMJ:**

1. Atteikties no ieceres “Staiceles pirmsskolas izglītības iestādes pārbūves būvprojekts” (BIS lietas Nr. BIS-BL-752348-8533) 2. un 3. kārtas būvdarbiem Parka ielā 2, Staicelē, Limbažu novadā, kas apstiprināta ar Limbažu novada domes 2022. gada 28. jūlija sēdes lēmumu Nr. 782 “Par Staiceles pamatskolas pirmsskolas grupu telpu rekonstrukciju, Parka ielā 2, Staicelē, Limbažu novadā” (protokols Nr. 11, 42.).
2. Atbalstīt ieceri Staiceles pirmsskolas izglītības iestādes telpu grupu izveidei Staiceles pamatskolā, Sporta ielā 4, Staicelē, Limbažu novadā.
3. Uzdot Limbažu novada pašvaldības Centrālās pārvaldes Attīstības un projektu nodaļai sadarbībā ar Limbažu novada Izglītības pārvaldi, Staiceles pamatskolas direktori un Staiceles pilsētas un pagasta pakalpojumu sniegšanas centra vadītāju sagatavot projektēšanas darba uzdevumu Staiceles pirmsskolas izglītības iestādes divu telpu grupu izveidei Staiceles pamatskolā, Sporta ielā 4, Staicelē, Limbažu novadā un organizēt iepirkuma procedūras uzsākšanu būvniecības ieceres dokumentācijas izstrādei.
4. Atbildīgo par lēmuma izpildi noteikt Limbažu novada pašvaldības Centrālās pārvaldes Attīstības un projektu nodaļas vadītāju.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

Limbažu novada pašvaldības izpilddirektors A. Ārgalis informē, ka līdz domes sēdei tiks sagatavots un pievienots kalendārais grafiks par to, kā izskatās šī projekta norealizēšana līdz grupiņu atvēršanai, kā arī provizoriskās izmaksas visām projekta vadības sadaļām.

**10.**

**Par Alojas pilsētas pirmsskolas izglītības iestādi “Auseklītis”**

Ziņo Artis Ārgalis, debatēs piedalās Diāna Zaļupe, Roberts Viziņš, Artis Ārgalis, Edžus Arums

Limbažu novada domes 2024. gada 26. septembra sēdē pieņemts lēmums Nr. 657 “Par Alojas pilsētas pirmsskolas izglītības iestādi “Auseklītis”” (protokols Nr. 18, 8.). Ar šo lēmumu Alojas pilsētas pirmsskolas izglītības iestādes “Auseklītis” potenciālā atrašanās vieta noteikta Ausekļa ielā 1, Alojā, Limbažu novadā, ēkā ar kadastra apzīmējumu 66070030078002.

Izvērtējot ēkas ar kadastra apzīmējumu 66070030078002 piemērotību pirmsskolas izglītības iestādes vajadzībām, tiek rosināts izbūvēt jaunu ēku Kalēju ielā 11, Alojā, Limbažu novadā, pašvaldības īpašumā esošā zemes vienībā ar kadastra apzīmējumu 66070030103.

Pirmsskolas izglītības iestādes “Auseklītis” telpu sakārtošana, kā pasākums Nr. 20, paredzēta Limbažu novada Attīstības programmas 2022.–2028. gadam Investīciju plānā 2025.–2027. gadam.

Pamatojoties uz Pašvaldību likuma 4. panta pirmās daļas 4. punktu un 10. panta pirmās daļas 19. un 21. punktu, Izglītības likuma 17. panta pirmo daļu, **atklāti balsojot: PAR** – 4 deputāti (Sigita Upmale, Andis Zaļaiskalns, Diāna Zaļupe, Edmunds Zeidmanis), **PRET –** nav, **ATTURAS –** 2 deputāti (Edžus Arums, Roberts Viziņš), komiteja **NOLEMJ:**

1. Atteikties no ieceres Alojas pilsētas pirmsskolas izglītības iestādi “Auseklītis” izvietot pašvaldības ēkā Ausekļa ielā 1, Alojā, Limbažu novadā (kadastra apzīmējuma 66070030078002), kas apstiprināta ar Limbažu novada domes 2024. gada 26. septembra sēdes lēmumu Nr. 657 “Par Alojas pilsētas pirmsskolas izglītības iestādi “Auseklītis”” (protokols Nr. 18, 8.).
2. Atbalstīt ieceri Alojas pilsētas pirmsskolas izglītības iestādes “Auseklītis” izvietošanai veikt jaunas ēkas būvniecību Kalēju ielā 11, Alojā, Limbažu novadā, pašvaldības īpašumā esošā zemes vienībā ar kadastra apzīmējumu 66070030103.
3. Uzdot Limbažu novada pašvaldības Centrālās pārvaldes Attīstības un projektu nodaļai sadarbībā ar Limbažu novada Izglītības pārvaldi, Alojas pilsētas pirmsskolas izglītības iestādes “Auseklītis” vadītāju un Limbažu novada pašvaldības Alojas apvienības pārvaldes vadītāju sagatavot projektēšanas darba uzdevumu Alojas pilsētas pirmsskolas izglītības iestādes “Auseklītis” jaunas ēkas būvniecībai Kalēju ielā 11, Alojā, Limbažu novadā, zemes vienībā ar kadastra apzīmējumu 66070030103 un organizēt iepirkuma procedūras uzsākšanu būvniecības ieceres dokumentācijas izstrādei.
4. Atbildīgo par lēmuma izpildi noteikt Limbažu novada pašvaldības Centrālās pārvaldes Attīstības un projektu nodaļas vadītāju.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

Limbažu novada pašvaldības izpilddirektors A. Ārgalis informē, ka līdz domes sēdei tiks pievienots atjaunināts kalendārais grafiks, izmaksas gan uz vienu, gan uz otru ēku.

**11.**

**Par grozījumiem Limbažu novada pašvaldības 2022. gada 27. janvāra iekšējos noteikumos Nr.3** **“Naudas balvas par izciliem sasniegumiem sportā piešķiršanas kārtība”**

Ziņo Diāna Zaļupe, debatēs piedalās Andis Zaļaiskalns, Sigita Upmale, Edžus Arums

Pamatojoties uz Limbažu novada pašvaldības 2022. gada 27. janvāra iekšējo noteikumu Nr. 3 “Naudas balvas par izciliem sasniegumiem sportā piešķiršanas kārtība” izvērtējumu un aprobāciju trīs gadu periodā, kā arī konsultējoties ar Limbažu novada sporta sabiedrību, ir izstrādāti priekšlikumi grozījumu veikšanai iepriekš minētajos iekšējos noteikumos. Priekšlikumu būtība balstīta uz bērnu un jauniešu sporta sasniegumu nozīmīgumu, pamatojoties uz valsts sporta politikas pamatnostādnēm, kā arī LR Izglītības un zinātnes ministrijas vadlīnijām par bērnu un jauniešu sporta un tautas sporta prioritātēm.

Pamatojoties uz Valsts pārvaldes iekārtas likuma 72. panta pirmās daļas 2. punktu, 73. panta pirmās daļas 4. punktu, Pašvaldību likuma 50. panta pirmo daļu, **atklāti balsojot: PAR** – 6 deputāti (Edžus Arums, Sigita Upmale, Roberts Viziņš, Andis Zaļaiskalns, Diāna Zaļupe, Edmunds Zeidmanis), **PRET –** nav, **ATTURAS –** nav, komiteja **NOLEMJ:**

1. Veikt šādus grozījumus Limbažu novada domes 2022.gada 27.janvāra iekšējos noteikumos Nr. 3 “Naudas balvas par izciliem sasniegumiem sportā piešķiršanas kārtība”:
	1. izteikt 3. punktu šādā redakcijā:

“3. Uz naudas balvu var pretendēt sportisti un viņu treneri, kuriem:

3.1. sezonas laikā, t.i., no esošā gada 1.janvāra līdz 31.oktobrim, deklarētā dzīves, darba vieta vai mācību iestāde ir Limbažu novadā;

3.2. kuri sezonas laikā, t.i., no esošā gada 1.janvāra līdz 31.oktobrim, pārstāv Limbažu novada Sporta skolu, novadā reģistrētu sporta klubu, biedrību, novadu vai valsti.”

* 1. izteikt 5.2., 5.3. un 5.4. apakšpunktus šādā redakcijā:

“5.2. Pasaules čempionāts, pasaules junioru un jauniešu čempionāts vai pasaules kausa izcīņas posmi vai kopvērtējums;

5.3. Eiropas čempionāts, Eiropas junioru un jauniešu čempionāts vai Eiropas kausa izcīņas posmi vai kopvērtējums;

5.4. Latvijas olimpiāde, Latvijas čempionāts, Latvijas junioru čempionāts, Latvijas kausa izcīņa, Latvijas jaunatnes olimpiāde, Latvijas jaunatnes čempionāts un tām pielīdzināmas LR sacensības.”

* 1. izteikt 6. punktu šādā redakcijā:

“6. Lai pieteiktos naudas balvas saņemšanai, tās pretendents vai viņa pilnvarota persona, pārstāvošās organizācijas, iestādes vadītājs iesniedz iesniegumu visa gada garumā, bet ne vēlāk, kā līdz kārtējā gada 5.novembrim Pašvaldībā par sasniegumiem, kas gūti kādās no šī nolikuma 5. punktā minētajām sacensībām laika posmā no esošā gada 1.janvāra līdz 31.oktobrim.”

* 1. papildināt noteikumus ar 6.1 punktu šādā redakcijā:

“6.1 Par sasniegumiem no 1.novembra līdz 31.decembrim tās pretendents vai viņa pilnvarotā persona iesniedz atsevišķu iesniegumu.”.

* 1. izslēgt 7. punktu;
	2. izteikt 8. punktu šādā redakcijā:

“8. Iesniegumam par naudas balvas saņemšanu (1.Pielikums) tiek pievienots dokuments, dokumenta kopija, kas apliecina izcilo sasniegumu sportā (sacensību protokola izraksts, izdruka).”

* 1. izteikt 12. punktu šādā redakcijā:

“12. Naudas balvu maksimālais apmērs noteikts 1.tabulā un tās piešķir pēc šādiem kritērijiem:

12.1. sportistiem individuālajos sporta veidos, kas pārstāv Limbažu novadu, piešķir naudas balvas (pēc nodokļu nomaksas) norādītajā apmērā;

12.2. individuālo sporta veidu komandām (2 – 4 sportisti), katram sportistam 75% no individuālo sporta veidu naudas balvām;

12.3. sporta spēļu komandām balvas apmēru nosaka ar koeficientu 6.

1.tabula

|  |  |  |  |  |
| --- | --- | --- | --- | --- |
| Vieta | Olimpiskās un paralimpiskās spēles (*Euro*) | Pasaules čempionāti (individuāli vai komandas sastāvā) (*Euro)* | Eiropas čempionāts, nozīmīgas starptautiskas sacensības (individuāli vai komandas sastāvā) (*Euro*) | Latvijas čempionāts, Latvijas olimpiāde un Jaunatnes olimpiāde (individuāli vai komandu dalībnieki) (*Euro*) |
|  |  | Olimpiskajos sporta veidos | Neolimpiskajos sporta veidos\* | Veterānu sports\* | Bērni / jaunieši /juniori\*\* | Olimpiskajos sporta veidos | Neolimpiskajos sporta veidos\* | Veterānu sports\* | Bērni / jaunieši /juniori\*\* | Olimpiskajos sporta veidos | Neolimpiskajos sporta veidos \* | Veterānu sports\* | Bērni / jaunieši /juniori |
| 1. | 10000,00 | 1000,00 | 600,00 | 300,00 | 600,00 | 900,00 | 500,00 | 250,00 | 500,00 | 250,00 | 150,00 | 70,00 | 150,00 |
| 2. | 7500,00 | 900,00 | 500,00 | 250,00 | 500,00 | 800,00 | 400,00 | 200,00 | 400,00 | 200,00 | 100,00 | 50,00 | 120,00 |
| 3. | 5000,00 | 800,00 | 400,00 | 200,00 | 400,00 | 700,00 | 300,00 | 150,00 | 300,00 | 150,00 | 80,00 | 40,00 | 100,00 |
| 4. | 3000,00 | 700,00 | - | - | 300,00 | 600,00 | - | - | 200,00 | - | - | - |  |
| 5. | 2000,00 | 600,00 | - | - | 200,00 | 500,00 | - | - | 150,00 | - | - | - | - |
| 6. | 1000,00 | 500,00 | - | - | 100,00 | 400,00 | - | - | 100,00 | - | - | - | - |

 \*attiecīgo sporta veidu federāciju atzītās sacensības

12.4. bērniem, jauniešiem/junioriem visu čempionātu veidos pielieto koeficientus:

12.4.1. 17-18 gadus veci sportisti – 1;

12.4.2. 15-16 gadus veci sportisti – 0.75;

12.4.3. 13-14 gadus veci sportisti – 0.5.”

* 1. papildināt noteikumus ar 13.1 punktu šādā redakcijā:

“13.1 Lai pretendētu uz naudas balvu individuālajos sporta veidos, sportistam jāierindojas pirmajā trešdaļā no dalībnieku skaita.”

* 1. izteikt 14.1. apakšpunktu šādā redakcijā:

“14.1. trenerim ir vismaz viena treniņgrupa, komanda vai sporta klubs Limbažu novadā;”.

* 1. izteikt noteikumu 1. pielikumu jaunā redakcijā saskaņā ar pielikumu.
1. Noteikt, ka Limbažu novada pašvaldības 2022. gada 27. janvāra iekšējo noteikumu Nr.3 “Naudas balvas par izciliem sasniegumiem sportā piešķiršanas kārtība” grozījumi piemērojami par tajā noteiktajiem sporta rezultātiem, kas sasniegti no 2025. gada 1. janvāra.
2. Atbildīgo par lēmuma izpildi noteikt Limbažu novada Izglītības pārvaldi.
3. Kontroli par lēmuma izpildi uzdot Limbažu novada pašvaldības izpilddirektoram A. Ārgalim.
4. Lēmuma projektu virzīt izskatīšanai Limbažu novada domes sēdē.

**12.**

**Informācijas**

-

Sēdi slēdz plkst. 13:45

Sēdes vadītāja D. Zaļupe

Sēdes protokoliste D. Tauriņa